stanford-oval/wikipedia huggingface dataset:
יירי מינה

יירי פרננדו מינה גונסאלס (בספרדית: Yerry Fernando Mina González; נולד ב-23 בספטמבר 1994) הוא כדורגלן קולומביאני המשחק בעמדת הבלם בקליארי ובנבחרת קולומביה. זכה בין היתר בגביע סודאמריקנה ב-2015 כששיחק במדי אינדפנדיינטה סנטה פה ואף נבחר לנבחרת הטורניר. כמו כן זכה בין היתר גם עם פלמיירס באליפות ברזיל ונבחר לבלם המצטיין בליגה וכן נבחר גם לנבחרת השנה בברזיל ב-2016.
קריירת מועדונים > אינדפנדיינטה סנטה פה

מינה הגיע ממשפחה שבה אביו ועוד חמישה מאחיו היו שוערים בקולומביה, אך יירי החליט שהוא רוצה להיות שחקן שדה, וזה לווה בעידודו של אביו. לאחר שהניסיונות להכניסו לקבוצות הנוער של אמריקה קאלי ודפורטיבו קאלי לא צלחו, דווקא בדפורטיבו פסטו הקטנה הוא קיבל את הצ'אנס מהמאמן פלביו טורס שלקח את ההימור עליו והציב אותו כבלם, שם הפך עד מהרה לשחקן הרכב למרות גילו הצעיר. בינואר 2014 חתם בסנטה פה, בה גם באה הפריצה הגדולה שלו. הוא ביסס את מעמדו כאחד הבלמים הטובים בקולומביה והיה חלק חשוב בזכייה ההיסטורית של סנטה פה בקופה סודאמריקנה ב-2015 ובסופרליגה באותה שנה. ההצלחה בטורניר היבשתי הציבה אותו כשחקן הצעיר הטוב ביותר של גביע סודאמריקנה 2015 וכן בנבחרת הטורניר.
קריירת מועדונים > פלמיירס

ב-1 במאי 2016 מינה חתם בפלמיירס מליגת העל הברזילאית. ב-4 ביולי הוא ערך את הופעת הבכורה שלו עבור פלמיירס בניצחון 1–3 נגד ספורט רסיפה. משחק ליגה לאחר מכן מינה הבקיע את שער הבכורה שלו עבור פלמיירס בתיקו 1-1 נגד סנטוס ובאותו משחק מינה גם נפצע ונעדר כחודש וחצי ואף פספס את אולימפיאדת 2016. ב-28 באוגוסט 2016 חזר לשחק ובסיום העונה נכלל בנבחרת העונה בליגת העל הברזילאית ונבחר לבלם המצטיין של הליגה. באותו הטורניר זכתה פלמיירס באליפות הליגה. ערך את הבכורה שלו בקופה ליברטדורס עם הקבוצה הברזלאית ב-16 בנובמבר 2017 במשחק מול הקבוצה הבוליביאנית, חורחה וילסטרמן, משחק בו הבקיע את שער הניצחון בדקה האחרונה. בסוף יוני נפצע מינה ברגלו בצורה לא פשוטה ונעדר מהמגרשים לשלושה וחצי חודשים. הוא חזר ב-5 בנובמבר 2017 מהפציעה והספיק לכבוש באותו משחק בהפסד לקורינתיאנס.
קריירת מועדונים > ברצלונה

ב-11 בינואר 2018 חתם מינה לחמש שנים וחצי בברצלונה עבור 11.8 מיליון אירו. סעיף שחרורו נקבע ל-100 מיליון אירו.
ב-8 בפברואר 2018 נכנס מינה כמחליף להופעת בכורה נגד ולנסיה במסגרת חצי גמר גביע המלך הספרדי.
קריירת מועדונים > אברטון

ב-9 באוגוסט 2018 חתם מינה באברטון מהפרמייר ליג עבור 30.2 מיליון אירו.
קריירת מועדונים > פיורנטינה

ב-5 באוגוסט 2023 חתם בפיורנטינה לעונה אחת.
קריירת מועדונים > קליארי

ב-1 בפברואר 2024 חתם בקליארי עד לסיום העונה.
הנבחרת הלאומית

מינה נכלל בסגל נבחרת קולומביה לקראת קופה אמריקה 2016. ב-8 ביוני 2016 ערך את הופעת הבכורה שלו בנבחרת בניצחון 1–2 נגד פרגוואי. ב-11 באוקטובר 2016 הבקיע את שער הבכורה שלו בנבחרת בתיקו 2-2 נגד אורוגוואי בדקה ה-83 במשחק הביתי במסגרת מוקדמות מונדיאל 2018. הוא הוסיף עוד צמד שערים בניצחון של קולומביה על קמרון 0-4 במשחק ידידות ב-13 ביוני 2017.
במסגרת מונדיאל 2018 כבש שלושה שערים, כולם בנגיחה. במשחק שנערך ב-24 ביוני כבש את השער הראשון מול פולין שהסתיים בניצחון 0–3. הוא כבש את השער בניצחון 0–1 על סנגל שהעלה את קולומביה לראש הבית והבטיח את מקומה בשמינית הגמר. במשחק שמינית הגמר שנערך ב-3 ביולי כבש את שער השוויון מול נבחרת אנגליה בדקה ה-93, מה שהוביל את המשחק להארכה ולפנדלים, שבסופם ניצחה נבחרת אנגליה 3–4 ועלתה לרבע הגמר.
תארים

אליפות הקלאוסורה 2014
קופה סודאמריקנה: 2015
סופרליגה: 2015
ליגת העל הברזילאית: 2016
אליפות ספרד 2017/2018
הגביע הספרדי 2017/2018
נבחרת העונה בליגת העל הברזילאית: 2016
נבחרת העונה בליגת העל הקולומביאנית: 2015
נבחרת העונה בגביע סודאמריקנה: 2015
השחקן הצעיר הטוב ביותר בטורניר הקופה סודאמריקנה 2015
הבלם המצטיין בבליגה של ברזיל
חלק מהנבחרת השנתית של ה-CONMEBOL ‏ 2016
הערות שוליים

↑  El Tiempo 1.5.16 Yerry Mina es nuevo jugador de Palmeiras
↑  13.12.16 AS.com Yerry Mina, elegido mejor zaguero del Brasileirao 2016
↑  העברות בעולם, 11.1: מסצ'ראנו עובר לסין, סוכמה העברת יירי מינה לברצלונה, באתר וואלה, 11 בינואר 2018
חטיבת היבשה

|  פרטים |
| --- | --- |
 מדינה:  ישראל ישראל
 שיוך:  צה"ל צה"ל
 בסיס האם:  מחנה בר לב מחנה הקריה
 פיקוד
 יחידת אם:   זרוע היבשה
 דרגת המפקד:    תת-אלוף
 
חטיבת ההדרכה אמונה על פיתוח תפיסות היסוד של מרכיבי היבשה של צה"ל, כמו גם תפקידה לתכנן, להפעיל ולבקר את האימונים היבשתיים, מה שכולל גם את ניהול תקציבי האימונים. בראש החטיבה עומד קצין בדרגת תת-אלוף.
מבנה

חטיבת ההדרכה מורכבת ממספר בתי ספר, בראש כל בית ספר עומד קצין בדרגת אלוף-משנה.
בית ספר למקצועות החי"ר
בית הספר לשריון
בית הספר לתותחנות שדה
בית הספר להנדסה צבאית
בית הספר להגנת גבולות
מחלקת ההדרכה: מהווה גוף מקצועי אשר בונה את מסגרות ההדרכה וההכשרה בזרוע היבשה. מתוך כך אחראית המחלקה לגופי ההדרכה, לבניית התוכן וצורות ההדרכה וההכשרה במסגרות השונות של זרוע היבשה, כמו גם לפיתוח קורסי ההכשרה המקצועיים בזרוע.
פיקוד ההכשרות והאימונים מרכז חלק גדול מסמכויות חטיבת ההדרכה וביצע רה-ארגון לסמכויות, כך שמפקד חטיבת ההדרכה הוא גם מפקד מרכז הכשרות היסוד שבתוך הפיקוד. מפקד החטיבה ומפקד מרכז הכשרות היסוד כיום הוא תא"ל אלרן מוראש.
מפקדי החטיבה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
אלי רייטר: 
| מישל בן ברוך | 2005 - 2008 |  |
| אורן אבמן | 2011 - 2014 |  |
| עינב שלו | 2014 - 2017 |  |
| נמרוד אלוני | 2017 - 2020 |  |
| שי קלפר | 2020- 2022 |  |
| אלרן מוראש[דרוש מקור] | 2022 - |  |
תג מחלקת תורה והדרכה (תוה"ד) במפח"ש, לימים אגף פיתוח הדרכה (אפ"ה) במז"י. התג לא בשימוש היום.
ירגזי לבן-גבה

| ירגזי לבן-גבה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: פויסילה
מין:: ירגזי לבן-גבה
שם מדעי
 Poecile superciliosus ‏פרז'וואלסקי, 1876
תחום תפוצה


ירגזי לבן-גבה (שם מדעי: Poecile superciliosus) הוא מין של ציפור שיר קטנה ממשפחת הירגזיים האנדמי להרים במרכז סין.
מאפיינים חיצוניים

הירגזי לבן־הגבה הוא עוף קטן בגודל 13.5–14 ס"מ ובמשקל 10.1–12.4 גרם. הראש גדול עם כיפה שחורה, פס־עין שחור, לחיים בצבע אוכרה, עורף אפור־חום, סנטר שחור, וגבה לבנה. הגחון בצבע אוכרה, והגב והכנפיים בצבע אפור־חום כהה. המקור קצר ושחור, וכף הרגל אפורה כהה. דומה לירגזי חלוד־חזה, אם כי הגחון דהוי יותר, והלחיים כתמתמות. כמו כן, לירגזי לבן־גבה יש גבה אופיינית. הזנב ארוך בצבע אפור־חום, ושוליו לבנים. הנקבה דומה לזכר, אם כי החלקים השחורים דהויים. השיר מורכב ממגוון הברות שורקות בקול גבוה, והירגזי משמיע קריאות רבות, שנשמעות כ-"סי סי" חלוש, "סטיפ", "טיפ", וצרצור "צרררר".
התנהגות

לא ידוע הרבה על תזונת המין, אם כי היא כוללת פרוקי-רגליים קטנים ופגיות, וזרעים. מחוץ לעונת הקינון, הירגזי מבקר לעיתים תכופות בצמחייה צפופה, בעיקר של רודודנדרון ואשוחית, בגבהים נמוכים יותר. ענות הקינון במאי–יוני. הירגזים מקננים בגבהים של 3,200–4,650 מטרים מעל פני הים. הקן מוקם בחללים ובמחילות נטושות בצוקי לס ובין שורשי צמחים, במנהרה בעומק 50 ס"מ עם כניסה באורך 15–20 ס"מ. קוטר הקן 12.1–12.5 ס"מ מבחוץ, ו-6.5–7.3 ס"מ מבפנים. עומק הקן 4 ס"מ, גובהו 6.2–8.8 ס"מ ומסתו 19–20 גרם. הקן בנוי בעיקר מפרווה, עם מעט נוצות וטחב. הנקבה מטילה 4–7 ביצים לבנות עם נקודות חומות בגודל 16.1×12.8–18×13 מ"מ. שני ההורים מאכילים את הגוזלים. הפרחונים פורחים ככל הנראה בסוף יוני–תחילת יולי.
תפוצה ובית גידול

הירגזי לבן־הגבה אנדמי להרים של מרכז סין (צ'ינגהאי, טיבט, גאנסו וסצ'ואן). הוא חי באזורים עם צמחיית שיחים צפופה עד גבהים של 5,000 מטר מעל פני הים, כאשר בתנאי מזג אוויר קשים הירגזי נודד לגבהים של 3,000 מטר. צמחיית השיחים בטווח תפוצתו כוללת רודודנדרון, אשוחית, אשחר, ברברית, שיחים מהמין (Caragana jubata), וערבה. טווח התפוצה (כ–905,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי סצ'ואני מסווג כמין ללא חשש.
טקסונומיה

המין נכלל בעבר בסוג ירגזי עם רוב הירגזיים האחרים, אך מחקר משנת 2005 מבוסס נתונים גנטיים ומורפולוגיים תמך בהפרדת הסוג פויסילה, כפי שביצעו גופים אחדים, בהם IUCN‏, ITIS‏, ו-IOC (אנ').‏ תוצאות דומות חזרו במחקר מאוחר יותר (יוהנסון ואחרים, 2013), אם כי פוצלו מהסוג מספר מינים לסוג סיטיפרוס. לא תוארו תת־מינים של ירגזי לבן־גבה.
לפי טריץ' ואחרים (2017), העץ הפילוגנטי של הסוג (Poecile) הוא:
הערות שוליים

↑  ירגזי לבן-גבה באתר הרשימה האדומה של IUCN
1 2 3 4  Andrew Gosler, Peter Clement, Eduardo de Juana, White-browed Tit (Poecile superciliosus), version 1.0, Birds of the World, 2020 doi: 10.2173/bow.whbtit4.01
↑  White-browed Tit - eBird, ebird.org
1 2  White-browed Tit ID & Photos, Shanghai Birding 上海观鸟 (באנגלית אמריקאית)
1 2 3  (PDF) Nesting notes of the White-browed Tit Parus superciliosus in alpine scrub habitats in Qinghai and Tibet, China, ResearchGate (באנגלית)
1 2  ירגזי לבן־גבה, באתר הרשימה האדומה של IUCN
↑  Frank B. Gill, Beth Slikas, Frederick H. Sheldon, Phylogeny of Titmice (Paridae): II. Species Relationships Based on Sequences of the Mitochondrial Cytochrome-B Gene, The Auk 122, 2005-01-01, עמ' 121–143 doi: 10.1093/auk/122.1.121
1 2  ITIS - Report: Poecile superciliosus, www.itis.gov
1 2  Waxwings and allies, tits, penduline tits – IOC World Bird List (באנגלית אמריקאית)
↑  Ulf S. Johansson, Jan Ekman, Rauri C. K. Bowie, Peter Halvarsson, A complete multilocus species phylogeny of the tits and chickadees (Aves: Paridae), Molecular Phylogenetics and Evolution 69, 2013-12-01, עמ' 852–860 doi: 10.1016/j.ympev.2013.06.019
↑  Christian Tritsch, Jochen Martens, Yue-Hua Sun, Wieland Heim, Improved sampling at the subspecies level solves a taxonomic dilemma – A case study of two enigmatic Chinese tit species (Aves, Passeriformes, Paridae, Poecile), Molecular Phylogenetics and Evolution 107, 2017-02-01, עמ' 538–550 doi: 10.1016/j.ympev.2016.12.014
| ירגזיים |
| --- | --- | --- |
| ירגזי | ירגזי אפרפר • ירגזי יפני • ירגזי מצוי • ירגזי ירוק-גב |       |
| מכלולופוס (אנ') | ירגזי לבן-עורף (אנ') • ירגזי טאיוואני • ירגזי שחור-פס • ירגזי צהוב הודי (אנ') • ירגזי צהוב-לחי |       |
| מלאניפרוס (אנ') | ירגזי גינאי (אנ') • ירגזי לבן-כנף (אנ') • ירגזי מפויח • ירגזי קארפ • ירגזי לבן-בטן (אנ') • ירגזי לבן-גב (אנ') • ירגזי כהה (אנ') • ירגזי אדום-גחון • ירגזי שחור-ראש (אנ') • ירגזי אדום-גרון • ירגזי מפוספס-חזה (אנ') • ירגזי סומלי (אנ') • ירגזי אפור-שת • ירגזי אפרורי • ירגזי הכף |       |
| פויסילה | ירגזי סצ'ואני • ירגזי שחור-סינר • ירגזי חלוד-חזה • ירגזי גמבל • ירגזי קרוליינה • ירגזי מקסיקני • ירגזי הדסון • ירגזי ערמוני-גב • ירגזי לבן-גבה • ירגזי פרסי • ירגזי שחור-כיפה • ירגזי סיבירי • ירגזי הרים • ירגזי ביצות • ירגזי החרמון |       |
| ירגזי-כחול | ירגזי כחול • ירגזי קנרי • ירגזי תכול (ירגזי פלסקה) |       |
| סיטיפרוס (אנ') | ירגזי לבן-מצח (אנ') • ירגזי אדום-בטן • ירגזי איריומוטה (אנ') • ירגזי רבגוני • ירגזי איזו (אנ') |       |
| לופופאנס | ירגזי מצויץ • ירגזי אפור-ציצה |       |
| באולופוס | ירגזי דו-גוני • ירגזי טקסני • ירגזי הערער • ירגזי חדגוני • ירגזי הרסן |       |
| פריפרוס | ירגזי האשוחית • ירגזי שחור-ציצה • ירגזי שחור |       |
| פרדליפרוס (אנ') | ירגזי צהוב-בטן • ירגזי פיליפיני • ירגזי פלאוואני (אנ') |       |
| מינים יחידים בסוגם | ירגזי כיפת-אש • ירגזי צהוב-גבה • ירגזי סולטני • ירגזי קרקעי |  |
יצחק פרלמוטר

| --- | --- |
אין תמונה חופשית
 לידה:  1 בדצמבר 1942 (בן 81) פלשתינה (א"י), האימפריה הבריטית 
 מדינה:  ישראל ישראל ארצות הברית ארצות הברית
 מקום מגורים:  ניו יורק 
 מעסיק:  מארוול אנטרטיינמנט 
 תפקיד:  מנהיג (16 בנובמבר 2016)  מנכ"ל (1 בינואר 2005–16 בנובמבר 2016) 
 השקפה דתית:  יהדות 
 
יצחק (אייק) פרלמוטר (נולד ב-1 בדצמבר 1942) הוא איש עסקים ישראלי-אמריקאי. לשעבר מנכ"ל (2005–2015) ויו"ר מארוול (2015–2023). בשנת 2021 העריך המגזין פורבס את הונו בכ-5.2 מיליארד דולר.
ביוגרפיה

פרלמוטר נולד בישראל וירד לארצות הברית בשנת 1967, לאחר שירותו בצה"ל וסיומה של מלחמת ששת הימים. 
הוא הגיע לניו יורק עם 250 דולר בכיסו, ובתחילה ניצל את כישורי העברית שלו על מנת לסדר לוויות בבתי עלמין יהודיים בברוקלין.
לאחר מכן הוא עסק במכירת צעצועים ומוצרי טיפוח ברחוב, ועד מהרה גילה כישרון להפיק רווחים נאים ממכירת מוצרי עודפים. הוא מעולם לא למד באוניברסיטה אך למד בעצמו לקרוא מאזנים ודוחות כספיים, ופיתח מיומנות לזהות הזדמנויות אצל חברות במצוקה. באותן השנים הכיר לראשונה את שותפו העתידי לעסקים אבי ארד, שהיה בוגר לימודי תעשייה וניהול ועסק בפיתוח ועיצוב צעצועים.
ביוגרפיה > קריירה עסקית

תוך ניצול כישורי המסחר שצבר הוא הקים יחד עם שותף, איש העסקים היהודי ברנרד מרדן, חברה שהתמחתה ברכישת עודפי צעצועים במחירים נמוכים ובמכירתם הלאה, במחיר גבוה יותר. במאי 1984 הם מכרו את החברה לרשת בתי המרקחת "רבקו דיסקונט דראג סטורס", תמורת 12% ממניות "רבקו" (Revco). עד מהרה הוא ביקש לקבל לידיו את ניהול החברה, ולאחר משא ומתן הוא נענה בשלילה. פרלמוטר ושותפו איימו בהשתלטות עסקית עוינת, אך בסופו של דבר לא ביצעו זאת, ומכרו את חלקם בחברה תמורת 120 מיליון דולר.
לאחר תקופה ארוכה של קשרים עסקיים עם חברת "קולקו", מהם רכש עודפי צעצועים, רכש פרלמוטר ב-1988 את כל האג"ח של החברה, והפך לנושה העיקרי שלה במקרה של פשיטת רגל. פרלמוטר האמין שהסיכוי לפשיטת רגל שלהם הוא סביר, אלא שהעריך שנכסי החברה יעלו על ערך חובותיה המובטחים בשעבוד, והמהלך ישתלם. לאחר חודשים ספורים החברה אכן פשטה את הרגל, ולאחר תביעות הדדיות בינו לבין החברה הוסכם שהוא יקבל 64 מיליון דולר (עבור אג"ח בערך נקוב של 85 מיליון דולר אותו רכש תמורת 50 מיליון דולר) בתמורה להסרת התביעה.
בינואר 1990 רכש עם אבי ארד את רשת הצעצועים "טוי ביז" ("Toy Biz") (לימים Marvel Toys). בשנת 1993 הקימו את אולפני מארוול לאחר שרכשו זכויות להפקת סרטים המבוססים על דמויות קומיקס של חברת מארוול קומיקס. לאורך השנים הפיקו אולפני מארוול סרטי קולנוע מצליחים המבוססים על "מארוול קומיקס", בהם סרטי "אקס-מן", סרטי "ספיידרמן" וסרטי "הענק הירוק".
בשנת 1994 רכש פרלמוטר את גרעין השליטה בחברת רמינגטון שעוסקת במוצרי גילוח, והיה סגן נשיא החברה. הוא מכר את החברה ב-1996.
בשנת 1996, עת עמדה חברת מארוול קומיקס על סף פשיטת רגל, הצליחו פרלמוטר וארד להשיג שליטה על החברה, לאחר שהצמד הגיש בעבורה הצעת רכש עוינת בהיקף של 320 מיליון דולר במזומן, ולדחוק את רגליהם של מתחריהם על השליטה קרל אייקן ורון פרלמן. הם ביצעו ארגון מחדש בחברה והפכו את "טוי ביז" לחטיבה בתוך 'מארוול'. בנוסף רכשו עבור "טוי ביז" את הזיכיון הבלעדי לייצור צעצועי ספיידרמן ושאר דמויות 'מארוול'. ב-2001 הפך פרלמוטר לסגן יושב ראש הדירקטוריון של 'מארוול קומיקס'. ב-1 בינואר 2005 הוא הפך למנכ"ל קבוצת "מארוול אנטרטיימנט", שכללה את עסקי הפקת הסרטים, קומיקס ורשת צעצועים. אבי ארד מונה למנהל הקריאטיבי של מו"ל הקומיקס "מארוול אנטרפרייזס" והיו"ר ומנכ"ל של "אולפני מארוול".
בשנת 2006 מכרו את הזכויות ייצור של צעצועים המבוססים על דמויות של "מארוול", לתאגיד הצעצועים "האסברו" תמורת 205 מיליון דולר.
בספטמבר 2009 נמכרה "מארוול"  לחברת וולט דיסני תמורת כ-4 מיליארד דולר, עסקה שבמסגרתה קיבל פרלמוטר 800 מיליון דולר במזומן ומניות בחברת 'דיסני' בשווי 590 מיליון דולר. פרלמוטר נשאר מנכ"ל "מארוול" גם לאחר המכירה ועד לסוף מרץ 2023.
ביוגרפיה > מעורבות פוליטית

ב-2015 פורסם כי אשתו לורי פרלמוטר, תרמה 2 מיליון דולר לקמפיין של מרקו רוביו, שהיה המועמד לראשות המפלגה הרפובליקנית. בינואר 2016, לאחר שהתברר שדונלד טראמפ מסתמן כמוביל במירוץ הרפובליקאי, העביר פרלמוטר תרומה של מיליון דולר לקרן למען חיילים משוחררים שטראמפ הקים. ביוני 2016 תרם חצי מיליון דולר לקמפיין של טראמפ בבחירות לנשיאות ארצות הברית בסוף 2016. פרלמוטר נחשב ידיד ותיק, הוא גר בסמוך לאחוזתו במאר-א-לאגו ונוהג לבקר במועדון הגולף במאר־א־לאגו. לאחר שנבחר לנשיא ארצות הברית, שימש פרלמוטר, באופן בלתי רשמי, כיועץ לענייני וטרנים (חיילים משוחררים).
בקיץ 2019 דרש מאמן הקומיקס ארט ספיגלמן, למחוק מהקדמת ספר, שהיה אמור לצאת בהוצאת מארוול, ביקורת שמתח על הנשיא דונלד טראמפ.
לקראת בחירות לנשיאות ארצות הברית ב-2020 תרם 1.87 מיליון דולר לקרן לניצחון טראמפ (Trump Victory Fund), ועדת גיוס תרומות משותפת של טראמפ ושל הוועדה הרפובליקנית הלאומית.
חיים אישיים

פרלמוטר פגש את אשתו, לורי, כשהיה בתחילת דרכו העסקית באזור הרי קטסקיל שבניו יורק, ולאחר זמן קצר הם נישאו. הם מחלקים את זמנם בין בתיהם בפאלם ביץ', פלורידה וניו יורק.
פרלמוטר ידוע כקנאי לפרטיותו. הוא מתגאה בכך שמעולם לא העניק ריאיון עיתונאי לתקשורת, למרות שהיה דמות ציבורית שנים רבות, עקב המאבקים המשפטיים הרבים ומאבקי פשיטת הרגל שבהם היה מעורב. רק לעיתים רחוקות הוא צולם באופן פומבי.
פרלמוטר תרם במהלך השנים עשרות מיליוני דולרים למטרות מגוונות, אך הוא ידוע בעיקר בתרומותיו הגדולות לחקר הסרטן באמצעות המרכז הרפואי של אוניברסיטת ניו יורק. בתחילת 2015 הוא תרם 6 מיליון דולר להקמת מכון מחקר חדש בטכניון.
ראו גם

אבי ארד
הערות שוליים

↑  "Isaac Perlmutter Chairman, Marvel Entertainment -  $5.2B", Forbes, 12/1/21.
↑  עמי ברנד, ‏הישראלי המסתורי שגרף 1.4 מיליארד ד', באתר גלובס, 3 בספטמבר 2009
1 2 3 4 5  שחר סמוחה, ‏כך הפכה מארוול מחברת קומיקס קורסת לאימפריה קולנועית, באתר גלובס, 28 במאי 2016
1 2  עפרה שלו, גיבור העל  הישראלי  של מארוול, באתר הארץ, 20 ביוני 2006
↑  ניר נתן, לוס אנג'לס, ‏הוליווד: סרטי ההמשך ל"ספיידרמן" ו"אקס-מן" שהפיק אבי ארד גברו על "סופרמן חוזר", באתר גלובס, 3 ביולי 2006
↑  רויטרס, החלו ההכנות להפקת "ספיידרמן 3", באתר הארץ, 7 במרץ 2004
↑  ניר נתן, לוס אנג'לס, ‏הישג לחב' מארוול של פרלמוטר וארד : תפיק סרטי קומיקס בשת"פ עם מריל לינץ' ופארמונט, באתר גלובס, 1 במאי 2005
↑  ניר נתן, לוס אנג'לס, ‏אבי ארד ממארוול יתוגמל בכ-5 מיליון דולר בשנה, באתר גלובס, 24 במאי 2005
↑  ניר נתן, ‏האסברו קנתה מצמד ישראלים זכויות ייצור של צעצועי מרבל, באתר גלובס, 10 בינואר 2006
↑  סוכנויות הידיעות, מיקי מאוס בולע את ספיידמן: דיסני רוכשת את ענקית הקומיקס מארוול ב-4 מיליארד דולר, באתר TheMarker‏, 31 באוגוסט 2009
↑  סוכנויות הידיעות, יצחק "אייק" פרלמוטר: הישראלי שירוויח 1.4 מיליארד דולר מעסקת מארוול-דיסני, באתר TheMarker‏, 1 בספטמבר 2009
↑   מגי הברמן וגלן טראש, ניו יורק טיימס, העשירים והמקורבים שלוחשים באוזנו של טראמפ, באתר הארץ, 25 באפריל 2017
↑   אליסון פלאד, הגרדיאן, ארט ספיגלמן: מארוול סירבה לפרסם ביקורת שלי על טראמפ, באתר הארץ, 17 באוגוסט 2019
↑   נמרוד הלפרן, לא רק אדלסון: 10 המיליארדרים "שאיפשרו את המתקפה של טראמפ על הדמוקרטיה", באתר TheMarker‏, 12 בינואר 2021
↑  אסף גלעד, מנכ"ל אולפני מארוול יצחק פרלמוטר תרם 6 מיליון דולר לטכניון, באתר כלכליסט, 18 בפברואר 2015
כרם משה

|  מידע |
| --- | --- |
 עיר:  תל אביב-יפו 
 קואורדינטות:  32°04′16″N 34°46′29″E﻿ / ﻿32.071138888889°N 34.774722222222°E﻿ / 32.071138888889; 34.774722222222
  מפת מיקום  מפה דינמית   (למפת תל אביב מוגדלת) כרם משה(למפת תל אביב רגילה) כרם משה(למפת גוש דן רגילה) כרם משה(למפת גוש דן מוגדלת) כרם משה  he כרם משהhe כרם משהמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
כרם משה היא שכונה קטנה במרכז תל אביב.
השכונה הוקמה באמצע שנות ה-20 על ידי הרב ד"ר שמואל שמעון בן-ציון ונקראה על שם סבו, משה-אלתר בן-ציון, ממייסדי שכונת מאה שערים בירושלים. היא נמצאת בחלק מרחוב רש"י, בסמוך לשכונת מרכז בעלי מלאכה.
בן-ציון, שהיה מגדולי בוני הבתים בארץ ישראל בתקופת המנדט הבריטי, בנה את בתי השכונה והשכירם לדיירים. עם השנים נהרסו הבתים, שהיו בני קומה אחת, ובמקומם נבנו בתי קומות.
ירמות (אתר מקראי)

מפה סכמטית של נחלות השבטים. נחלת שבט יששכר צבועה באדום
יַרמוּת הוא שמו של יישוב מתקופת המקרא, בגליל התחתון. מיקומו אינו ידוע.
על פי זאב וילנאי היישוב נקרא ב-3 שמות דומים אך שונים. שלושתם נזכרים בנחלת שבט יששכר:
העיר נזכרת לראשונה, בספר יהושע, כאחת הערים בנחלת שבט יששכר:”יז) לְיִשָּׂשכָר יָצָא הַגּוֹרָל הָרְבִיעִי  לִבְנֵי יִשָּׂשכָר לְמִשְׁפְּחוֹתָם... כא) וְ רֶמֶת...” (ספר יהושע, פרק י"ט)
מיד לאחר מכן, בפרק כ"א העיר נזכרת כאחת הערים אשר ניתנו ללוויים, מתוך נחלת שבט יששכר: ”כח) וּמִמַּטֵּה יִשָּׂשכָר... כט) אֶת-יַרְמוּת, וְאֶת-מִגְרָשֶׁהָ, אֶת-עֵין גַּנִּים, וְאֶת-מִגְרָשֶׁהָ...” (ספר יהושע, פרק כ"א)
בספר דברי הימים א' העיר נזכרת בשם שונה: ”נז) וּמִמַּטֵּה יִשָּׂשכָר...  נח) וְאֶת-רָאמוֹת וְאֶת-מִגְרָשֶׁיהָ וְאֶת-עָנֵם וְאֶת-מִגְרָשֶׁיהָ.” (ספר דברי הימים א', פרק ו', פסוק נ"ח)
מיקום

בשתי הפעמים, בספר יהושע, העיר הוזכרה בצמוד לעיר עין גנים, אשר גם מיקומה אינו ידוע בוודאות, אך יש המשערים שהיא ג'נין.
הערות שוליים

↑  זאב וילנאי, אריאל, אנציקלופדיה לידיעת א"י, עמוד 3340
↑  יואל אליצור, עין גנים, בית הגן וג'נין, על אתר ב, מכללת יעקב הרצוג, תשנ"ו, עמ' 77–80
ירמי וישניובייצקי

| --- | --- |

 לידה:  17 באוגוסט 1612 לובני, אוקראינה 
 פטירה:  20 באוגוסט 1651 (בגיל 39) פאבולוץ', אוקראינה 
 מדינה:  האיחוד הפולני-ליטאי 
 מקום קבורה:  Holy Cross Monastery 
 השכלה:  אוניברסיטת בולוניה  אוניברסיטת פדובה  Lviv Jesuit College 
 בן או בת זוג:  גריזלדה קוסטנז'ה זמוייסקה (27 בפברואר 1639–20 באוגוסט 1651) 
 
 
ירמי מיכל קוריבוט וישנובייצקי (בפולנית: Jeremi Michał Korybut Wiśniowiecki, נודע גם כ"פטיש הקוזאקים";‏ 17 באוגוסט 1612 – 20 באוגוסט 1651) היה אציל בכיר באיחוד הפולני-ליטאי.
ירמי עמיר

| --- | --- |

 לידה:  חיפה
 מדינה:  ישראל ישראל
 השכלה:  בית צבי 
 קישורים חיצוניים
 פייסבוק:  irmi.amir
 טוויטר:  Megafontarbut
 
ירמי עמיר הוא עיתונאי, בעיתונים ידיעות אחרונות, גלובס וערוץ 10, שחקן בתיאטרון הקאמרי, עורך תוכן בטלוויזיה ובאינטרנט, תסריטאי, סופר ומבקר התיאטרון של רשת ב' של קול ישראל.
ביוגרפיה

ירמי עמיר נולד בחיפה, הוריו היו ממקימי קיבוץ תל עמל. הוא שירת בשריון ולחם כטנקיסט במלחמת יום כיפור. עמיר הוא בוגר בית הספר למשחק "בית צבי".
לאחר שסיים את "בית צבי" הופיע בהצגות "יסורי איוב" ו"הזונה הגדולה מבבל" של חנוך לוין בתיאטרון הקאמרי, העלה את הצגת היחיד "חור באהבה" בהשראת סמואל בקט. כמו כן הופיע בפסטיבל עכו בהצגה "שחקנים נגד הקהל" של פטר הנדקה, ובתיאטרון לילדים ולנוער, ותיאטרון הפרינג'.
עמיר יצר וכתב את דרמת הטלוויזיה "סקס, שקרים וארוחת ערב", שביים דן וולמן והפיק מיכה שרפשטיין. הדרמה, שהוקרנה בערוץ 3 בכבלים, עסקה בחייהן של אלמנות מלחמה צעירות וביחס הצבוע והמתחסד של החברה כלפיהן. סמוך למועד הקרנת הבכורה בטלוויזיה הוגש בג"ץ נגד הקרנת הסדרה. שופטי בג"ץ, בראשות השופט העליון יצחק זמיר, אישרו את הקרנתה בשם חופש הביטוי והיצירה. הדרמה זכתה, בדרך כלל, לביקורות מעולות בתקשורת וקטעים ממנה הוקרנו בכנסת. עמיר ערך את סדרת הטלוויזיה "מי מפחד מצופית גרנט" בערוץ 10, שאירחה גיבורי תרבות ותקשורת. כשחקן בטלוויזיה - הופיע, בין היתר, בסדרות "כנפיים" ו"משפחת עזאני".
עמיר כתב שלושה ספרים: "ירמיהו כוס קקאו" (לילדים) ו"השליפות של המדינה" - שניהם בהוצאת ידיעות אחרונות - ו"יש לי בלעדיות", ספרו השלישי, שפורסם ביוני 2011. הספר יצא בהוצאת מסדה, עוסק בתקשורת, בתרבות ובמה שביניהן, ומבוסס על סיפורים אמיתיים, שעוסקים בחייהם של עיתונאים וורקוהוליים, אשר נקרעים בין הקריירה לאהבה.
עמיר עבד כ-20 שנים ככתב וכעורך בכיר בעיתון "ידיעות אחרונות", ועסק בעיקר בנושאי תרבות, בידור ואמנות. הוא כתב וערך במוספים "7 ימים" ו-"7 לילות", היה סגן עורך "7 לילות" והתמחה בראיונות עומק עם אמנים, יוצרים וגיבורי תרבות. בשנת 2006 עזב את "ידיעות אחרונות".
בנובמבר 2006 מונה לעורך מוסף התרבות של העיתון "גלובס". עמיר שימש, במקביל, גם כמבקר התיאטרון של "גלובס".
ירמי עמיר הגיש תוכניות רדיו ברדיו ללא הפסקה וברשת ב', שעסקו באקטואליה, תרבות, אמנות, בידור ופנאי.
בינואר 2012 נמנה עמיר על צוות העיתונאים הבכירים, שהקימו את "מגפון" - עיתון ישראלי עצמאי ברשת. "מגפון" הוקם על רקע המשבר בתקשורת הישראלית, הניסיונות לסגור את ערוץ 10 ולפגוע בחופש העיתונות ובחופש של העיתונאים. עמיר משמש ב"מגפון" כעורך התרבות ומבקר התיאטרון.
מיולי 2015 ירמי עמיר הוא מבקר התיאטרון של רשת ב', קול ישראל.
חיים אישיים

עמיר מתגורר ברעננה, נשוי להילה עמיר ואב לילדים
ישראל חנוקוגלו

| --- | --- |
אין תמונה חופשית
 לידה:  14 במרץ 1952 (בן 72) איסטנבול, טורקיה 
 מקום לימודים:  אוניברסיטת ויסקונסין-מדיסון  האוניברסיטה העברית בירושלים  ביה"ס התיכון ע"ש ג'וזף א. קרייג 
 מוסדות:  אוניברסיטת אריאל בשומרון (1995)  מכון ויצמן למדע (1987–1995) 
 
ישראל חנוקוגלו (בטורקית: İsrael Hanukoğlu; נולד ב-14 במרץ 1952 בטורקיה) הוא פרופסור מן המניין לביוכימיה וביולוגיה מולקולרית באוניברסיטת אריאל.